钦定古今图书集成/历象汇编/庶征典/第186卷 > 王充论衡 > 《中书门下贺芝草嘉禾表》常衮
## 钦定古今图书集成/历象汇编/庶征典/第186卷 > 王充论衡 > 《中书门下贺芝草嘉禾表》常衮

臣等言：“伏见兵部尚书中书门下平章事李抱玉，进
芝草嘉禾”者。臣闻王者道洽则灵芝生，天下和一则
嘉禾应。伏惟陛下诞膺景命，忧济生灵，合太上之德，
感元精之气。天地氤神明滋液，降此珍物，叶于昌
期。垂盖连茎，三华焕发，离根合颖，一穗孤秀。沐我渥
泽，扇其祥风。众草之英，百谷之长，以兆稔岁，以符太
平。昔周得唐郊之献，列篇于《典策》；汉获甘泉之祉，荐
歌于清庙。三瑞之极，一朝会同，长发其祥，无疆之庆。